Cuneiform Tablet ATHE 47
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na lá-qé-pí-im ù ṣí-lá-{d}IŠKUR a-na ṣí-lá-{d}IŠKUR qí-bi-ma áš-pu-ra-kum um-ma a-na-ku-ma a-dí a-šur-ma-lik KÙ.BABBAR TÚG iš-qú-lu lá ta-da-šu-ma ḫa-ra-šu lá i-lá-ak a-ta KÙ.BABBAR lá tù-uš-ta-áš-qí-il₅-ma a-wi-lam tù-ta-šé-er ù a-ni ki-a-ma té-pá-áš ki-ma ší-bé-e ta-aḫ-ri-ma-ni iḫ-da-ma KÙ.BABBAR i-ku-pí-a-šur ù É a-šur-ma-lik ša-áš-qí-il₅ <gap> ul ša-pá-tim ma-lá a-na KÙ.BABBAR-pì-a lá a-pá-lu-ḫu ša-dí-a-šu-nu áš-pu-ra-kum um-ma a-na-ku-ma TÚG.ḪI.A a-na lu-bu-uš ṣú-ḫa-ri ša iš-tù 0.5 GÍN 0.66666 GÍN 1 GÍN ša-a-ma šé-bi₄-lam a-ta pá-li-a-tim ša 1 GÍN.TA ù 1.5 GÍN.TA tù-uš-té-bi₄-lam mì-ší-it ṣú-ba-tí pá-ni-ú-tim lá ú-kà-al-ma a-ni-tám té-pá-áš a-dí ta-lá-kam-ma iš-tí-a ta-na-mu-ru TÚG-ba-tù e-ma-ad-kà i-ba-ší ú-lá TÚG-ba-tí lá SÍG.ḪI.A lá ší-ma-am tí-šu i-ḫi-id-ma ra-ma-kà za-ki-ma ar-ḫi-iš a-tal-kam